CELEX: 32007R0128
Language: sk
Date: 2007-02-12 00:00:00
Title: Nariadenie Komisie (ES) č. 128/2007 z  12. februára 2007 , ktorým sa mení a dopĺňa nariadenie (ES) č. 580/2004, ktorým sa ustanovuje verejná súťaž týkajúca sa vývozných náhrad za určité mliečne výrobky, a nariadenie (ES) č. 581/2004, ktorým sa vyhlasuje stála verejná súťaž na vývozné náhrady pre určité druhy masla

13.2.2007   
            
            
               SK
            
            
               Úradný vestník Európskej únie
            
            
               L 41/6
            
         
      NARIADENIE KOMISIE (ES) č. 128/2007
   z 12. februára 2007,
   ktorým sa mení a dopĺňa nariadenie (ES) č. 580/2004, ktorým sa ustanovuje verejná súťaž týkajúca sa vývozných náhrad za určité mliečne výrobky, a nariadenie (ES) č. 581/2004, ktorým sa vyhlasuje stála verejná súťaž na vývozné náhrady pre určité druhy masla
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1), a najmä na jeho článok 26 ods. 3, článok 31 ods. 3 písm. b) a článok 31 ods. 14,
   keďže:
   
               (1)
            
            
               V článku 1 nariadenia Komisie (ES) č. 580/2004 (2) sa ustanovujú výrobky, na ktoré sa vzťahuje postup verejnej súťaže na určenie vývozných náhrad. Ukazuje sa, že žiadosti o vývozné povolenia na maslo s 80 % obsahom tuku sú zanedbateľné. V záujme zjednodušenia je pre takéto výrobky vhodné daný postup zrušiť.
            
         
               (2)
            
            
               Odchylne od nariadenia Komisie (ES) č. 1291/2000 z 9. júna 2000, ktorým sa stanovujú podrobné pravidlá uplatňovania systému dovozných a vývozných licencií a certifikátov s vopred stanovenou sadzbou náhrady pre poľnohospodárske výrobky (3), sa v článku 7 ods. 2 nariadenia (ES) č. 580/2004 ustanovuje, že vývozné licencie obdržané vo verejnej súťaži nie sú prenosné. S cieľom zjednodušiť a uľahčiť obchodovanie podľa tohto postupu je potrebné uvedenú odchýlku zrušiť.
            
         
               (3)
            
            
               Nariadenie (ES) č. 580/2004 a nariadenie Komisie (ES) č. 581/2004 (4) by sa preto mali zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
            
         PRIJALA TOTO NARIADENIE:
   Článok 1
   Nariadenie (ES) č. 580/2004 sa mení a dopĺňa takto:
   
               1.
            
            
               V článku 1 sa písmeno b) nahrádza takto:
               
                           „b)
                        
                        
                           prírodné maslo v blokoch s netto hmotnosťou najmenej 20 kilogramov patriace pod číselný znak produktu ex ex 0405 10 19 9700;“.
                        
                     
         
               2.
            
            
               V článku 7 sa odsek 2 zrušuje.
            
         
               3.
            
            
               Bod 2 prílohy sa zrušuje.
            
         Článok 2
   V článku 1 ods. 1 nariadenia (ES) č. 581/2004 sa písmeno a) nahrádza takto:
   
               „a)
            
            
               prírodné maslo v blokoch s netto hmotnosťou najmenej 20 kilogramov patriace pod číselný znak produktu ex ex 0405 10 19 9700;“.
            
         Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Článok 1 ods. 2 sa uplatňuje na licencie vydané odo dňa jeho nadobudnutia účinnosti.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. februára 2007
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 160, 26.6.1999, s. 48. Nariadenie naposledy zmenené a doplnené nariadením (ES) č. 1913/2005 (Ú. v. EÚ L 307, 25.11.2005, s. 2).
   
      (2)  Ú. v. EÚ L 90, 27.3.2004, s. 58. Nariadenie naposledy zmenené a doplnené nariadením (ES) č. 1814/2005 (Ú. v. EÚ L 292, 8.11.2005, s. 3).
   
      (3)  Ú. v. ES L 152, 24.6.2000, s. 1. Nariadenie naposledy zmenené a doplnené nariadením (ES) č. 1913/2006 (Ú. v. EÚ L 365, 21.12.2006, s. 52).
   
      (4)  Ú. v. EÚ L 90, 27.3.2004, s. 64. Nariadenie naposledy zmenené a doplnené nariadením (ES) č. 1919/2006 (Ú. v. EÚ L 380, 28.12.2006, s. 1).